На основу члана 21 став 4 Закона о зарадама запослених у јавном сектору ("Службени лист ЦГ", број 16/16, 83/16, 21/17, 42/17, 12/18, 39/18, 42/18, 34/19, 130/21, 146/21, 92/22, 152/22 и 113/23) и члана 34 став 1 тачка 2 Статута општине Зета (“Службени лист ЦГ–Општински прописи”, број 12/23), по претходно прибављеном мишљењу Министарства финансија и уз сагласност Владе Црне Горе, Скупштина општине Зета, на XIV сједници одржаној 20.06.2024. године, донијела је

ОДЛУКУ  
 о варијабилном дијелу зараде запослених у Општини Зета

Члан 1

Овом одлуком утврђују се услови и начин остваривања права на варијабилни дио зараде који припада запосленима у органима и службама локалне управе Општине Зета.

Члан 2

Изрази који се у овој одлуци користе у мушком роду подразумијевају исте такве изразе у женском роду.

Члан 3

Варијабилни дио зараде може да оствари запослени који остварује изузетне резултате и квалитет рада.

**Члан 4**

Изузетни резултати и квалитет рада запосленог из члана 3 ове одлуке цијене се на основу:

1. посебног доприноса унапређењу процеса рада органа, односно службе у којој је запослен;
2. изузетне успјешности и квалитета извршених послова;
3. посебне ефикасности у раду;
4. повећаног обима посла;
5. додатног ангажовања због непопуњености радних мјеста.

Члан 5

Варијабилни дио зараде запосленом може се исплатити једном у три мјесеца у износу до 50% минималне нето зараде у Црној Гори.

Члан 6

Рјешење о испуњавању услова за остваривање и износу варијабилног дијела зараде за запослене у органима и службама Општине Зета доноси лице које руководи органом или службом (старјешина органа).

Рјешење о испуњавању услова за остваривање и износу варијабилног дијела зараде за лица која су изабрана, именована или постављена доноси орган, односно радно тијело Скупштине општине Зета, које је та лица изабрало, именовало или поставило.

Члан 7

Варијабилни дио зараде исплаћује се из додијељених буџетских средстава органа, односно службе у којој запослени ради, са позиција обезбијеђених за зараде, по претходно прибављеној потврди о расположивим финансијским средствима од органа локалне управе надлежног за послове финансија.

Члан 8

Даном ступања на снагу ове одлуке престаје да важи Одлука о варијабилном дијелу зараде ("Службени лист ЦГ-Општински прописи", број 28/17 и 55/19).

Члан 9

Ова Одлука ступа на снагу осмог дана од дана објављивања у "Службеном листу Црне Горе - Општински прописи".

Број: Д 32-016/24-105

Зета, 20.06. 2024. године

**СКУПШТИНА ОПШТИНЕ ЗЕТА**

Предсједник Скупштине

Небојша Домазетовић